LGV Est européenne
|}
D LGV Est européenne [] (churz für Ligne à grande vitesse Est européenne ‚ öiropäischi Hochgschwindigkäitsstrecki Ost‘) isch e Schnällfaarstrecki z Frankriich. Si verbindet Briis mit Ostfrankriich (v. a. Stroossburg) und drüber uuse mit Süddütschland (u. a. Frankfurt am Main, Stuttgart und Münche). Si isch Däil vo dr dransöiropäische Schiineschnällverbindig Bariis–Ostfrankriich–Südwestdütschland (POS), wo über Baasel bis uf Züüri goot, und Däil vo dr TEN-Schiinemagistrale Nr. 17 vo Bariis uf Budapest isch. 

Die 301,4 Kilometer langi Strecki isch im Merz 2007 iigweit worde, dr regulär Betriib het am 10. Juni 2007 aagfange. As erste reguläre Zug isch en ICE 3MF um 6:43 z Bariis Richdig Frankfurt abgfaare.

Sit denn faare uf dr LGV Est européenne  französischi TGV und dütschi ICE  mit ere Höggstgschwindigkeit vo 320 km/h. Der TGV vercheert uf em so genannte Südast vo Bariis über Stroossburg bis Stuttgart bzw. Münche, dr ICE wird uf em Nordast bis Frankfurt am Main iigsetzt. D Betriibergsellschaft vom internazionale Vercheer zwüsche Frankriich und Dütschland isch s Gmäinschaftsundernääme Alleo.

Die internationale TGV zwüsche Frankriich und dr Schwiz vercheere under dr Marke „TGV Lyria“ und wärde vo dr Lyria, ere Dochdergsellschaft vo dr SNCF und dr SBB, bewirtschaftet; si faare zur Zit usschliesslig uf dr Strecki Rhin-Rhône, mindestens bis dass d Schnällfaarstrecki zwüsche Lorraine TGV und Stroossburg in Betriib gno wird.

Litratuur 
Schnellbahnverbindung Paris - Ostfrankreich – Südwestdeutschland. Bericht der deutsch-französischen Arbeitsgruppe. Bonn/Paris 1989.
 Sven Andersen: Eine europäische Lösung für die Verknüpfung der LGV Est-Européenne mit Deutschland. In: Eisenbahn-Revue International, Heft 8–9/2004, , S. 379–383.

Fuessnoote 

Französischi Bahnschtreggi
Bauwärk im Elsass
Verkeer (Grand Est)
Hauts-de-France
Île-de-France